Karaļa Džordža salas

Karaļa Džordža salas (franču: Îles du Roi Georges) ir koraļļu atolu grupa Tuamotu salās Klusajā okeānā, Polinēzijā. Administratīvi pieder Franču Polinēzijai, kur ietilpst Manihi un Takaroas komūnās. Salu pamatiedzīvotāji ir polinēziešu tauta tuamotieši. Vēsture Kā pirmie no eiropiešiem salas 1616. gadā apmeklēja holandiešu ekspedīcija Villema Shautena un Jakoba Le Mēra vadībā, kas tās nodēvēja par Sondre Grondt Eylandt — ‘Bezdibeņa salām’ — atolu lagūnas bija tik dziļas, ka tajās nebija iespējams noenkuroties. Mūsdienu nosaukumu salas ieguva 1765. gadā, kad tās apmeklēja britu jūrasbraucējs Džons Bairons un nodēvēja par godu Lielbritānijas karalim Džordžam III. Ģeogrāfija Salu grupa stiepjas 190 km garumā rietumu—austrumu virzienā un to veido 4 koraļļu atoli un viena neapdzīvota koraļļu sala. Karaļa Džordža salas atrodas ziemeļrietumos no Tuamotu arhipelāga galvenās grupas (tuvākā ir Arutua 80 km uz dienvidrietumiem). Kopējā sauszemes platība ir 64 km². Disepointmenta salu lielākais atols pēc sauszemes platības un iedzīvotāju skaita ir Takaroa (sauszeme 20 km², lagūna 93 km², 674 iedzīvotāji). Valda tropiskais klimats bez izteiktām sezonām; vidējā gada temperatūra ir ap 27,9 °C, vidējais nokrišņu daudzums 1529 mm. Atoli un salas Atsauces Ārējās saites Vikikrātuvē par šo tēmu ir pieejami multivides faili. Skatīt: Karaļa Džordža salas.